આ તકે નિતીન ભારદ્વાજએ જણાવ્યું હતું કે દેશની સર્વોચ્ચ ન્યાયાલય દ્વારા 'રાફેલ વિમાન' પર પુનઃ વિચાર કરવા અંગેની વિવિધ અરજીઓને ફગાવી દેવામાં આવી છે સર્વોચ્ચ અદાલતના આ નિર્ણયથી કોંગ્રેસ દ્વારા જુઠા અને મનઘડત આક્ષેપો કરવામાં આવ્યા છે તે સાબીત થાય છે ત્યારે લોકસભા ચૂંટણી પ્રચાર દરમ્યાન સતત જુઠુ બોલીને દેશની જનતાને ગેરમાર્ગે દોરેલ છે તેમજ સંસદમાં સત્ર દરમ્યાન બીનજરૂરી વિક્ષેપ ઉભો  કરીને સંસદનો સમય વેડફવામાં આવ્યો કે, જે સમયનો સદ્દઉપયોગ જન-કલ્યાણ અંગેની યોજનાઓની ચર્ચા-વિચારણા પાછળ થવાનો હતો તેમજ રાફેલ સોદો રાષ્ટ્રીય સુરક્ષા સાથે સંકળાયેલો હોય કોંગ્રેસ દ્વારા ખોટા આક્ષેપો ફેલાવી માત્ર રાજકારણ માટે જ આને મુદ્દો બનાવી ખોટો પ્રચાર કર્યો હતો.